Gregorius Episcopus seruus seruorum Dei, dilectis filiis Abbati,  Conuentui Monasterij sancti Ioannis Reomaensis ordinis sancti Benedicti Lingonensis Diœcesis, salutem  Apostolicam benedictionem. Cùm à nobis petitur quod iustum est,  honestum, tam vigor æquitatis, quàm ordo exigit rationis, vt id per solicitudinem officij nostri ad debitum perducatur effectum. Quapropter dilecti in Domino filij vestris iustis postulationibus grato concurrentes assensu præsentium vobis authoritate concedimus, vt in Parochiis Ecclesiarum vestrarum pro ea portione, qua in eisdem veteres iustè percipitis, decimas Noualium, de quibus aliquis hactenùs non perceperit, sine iuris præiudicio alieni, percipere valeatis. Nulli ergo omninò hominum liceat hanc paginam nostræ concessionis infringere, vel ei ausu temerario contraire. Si quis autem hoc attentare præsumpseris, indignationem omnipotentis Dei,  beatorum Petri  Pauli Apostolorum eius se nouerit incursurum. Datum Laterani VIII. Cal. Martij, Pontificatus nostri anno duodecimo.